Sykkelaktivisme

**Sykkelaktivisme** er aktiviteter som krever, promoterer eller muliggjør økning i sykling og støtte for sykling, inkludert bedre sikkerhet og bekvemmelighet for syklister. De kan fokusere på politiske, administrative og juridiske endringer (hensynet til sykling i all styring), etablering av bedre sykkelinfrastruktur (inkludert design av veger og vegkryss, og opprettelse og vedlikehold av sykkelfelt og egne sykkelveger, samt sykkelparkering), og promotering av helse-, transport- og miljøfordelene ved sykling både for enkeltpersoner og lokalsamfunn.

Det er fins mange organisasjoner over hele verden som har som hovedoppgave å fremme disse målene. De fleste er ideelle organisasjoner støttet av donasjoner, medlemskontingenter og frivillige. I Norge arbeider Syklistenes Landsforening for å fremme hverdagssykling, og er knyttet til European Cyclists’ Federation som paraplyorganisasjon i Europa og World Cycling Alliance internasjonalt. I 2018 utpekte FN den 3. juni som verdens sykkeldag.

I Europa har det også blitt opprettet flere **sykkelambassader** for å fungere som nettverk for etablerte kunnskapsorganer angående sykkelinfrastruktur og sykkelpromotering til andre nasjonale, statlige og kommunale myndigheter. Etablerte sykkelambassader inkluderer den nederlandske sykkelambassaden, Danmarks sykkelambassade og Storbritannias sykkelambassade .

«Københavnisering» er en designstrategi hvor hovudfokuset til byplanlegging og design er å gjøre et tettsted mer tilgjengelig for syklister og fotgjengere, og mindre bilavhengig. Begrepet ble popularisert av den danske bydesignkonsulenten Jan Gehl som har vært medvirkende til å fremme og implementere politikken i København . Den danske bydesignkonsulenten Mikael Colville-Andersen tok til seg uttrykket og introduserte det til et bredere publikum fra og med 2007 med *Copenhagenize.com-bloggen* som fremhever hvordan sykkelen kan være et viktig verktøy i å skape livlige byer. Begrepet har siden spredt seg til Storbritannia, Europa og andre steder internasjonalt. *Copenhagenize.com*-bloggen har inspirert opprettelsen av andre blogger med samme fokus for byer som Amsterdam, Portland, Lisboa, Hamburg og München.

## Se også
* *[[Critical Mass]]*, uformell sykkelaksjon
* Gangbarhet, når fasiliteter er lett tilgjengelig til fots og det føles trygt å gå
* Sykkelbarhet, grad av egnethet for sykling
* Sykkelvennlighet, utforming og tiltak som gjør det enklere, attraktivt og tryggere å sykle i trafikken
* Sykkelkultur, uskrevne regler for hvordan sykling foregår
* Sykkellover, lovverk relatert til sykling, inkludert vikeplikt og sykling på rødt
* Sykkelpolitikk, utviklingsplan som beskriver langsiktige mål for å utvikle og fremme av sykkelinfrastruktur i en by eller region
* Sykkelplanlegging, fagfelt som studerer, designer og implementerer sykkelinfrastruktur
* Sykkeldeling, sykler som er til utleie i byer eller på tettsteder
* Tursykling, turisme på sykkel, for fornøyelse eller eventyr
* Urban vitalitet, når utendøs rom tiltrekker ulike grupper mennesker for varierte aktiviteter til hyppige og varierte tider
* World Cycling Alliance, European Cyclists' Federation og Syklistforeningen, organisasjoner som fremmer sykling

## Referanser